Januar 2017

**PROVISORISK BESLUTNINGSREFERAT FOR GENERALFORSAMLING I FORBINDELSE MED SELSKABETS ÅRSKURSUS**

**Fredag den 27. januar 2017, kl. 16.30**

Hotel Nyborg Strand, Østerøvej 2, 5800 Nyborg

Dagsorden

1. Valg af dirigent
2. Formandens beretning (in absentia)
3. Fremlæggelse og godkendelse af det reviderede regnskab
4. Fastlæggelse af kontingent for ordinære medlemmer og for studiemedlemmer
5. Indkomne forslag
6. Valg af bestyrelse
7. Valg af formand
8. Valg af suppleant
9. Valg af revisorer
10. Årsmøde 2018
11. Eventuelt

*Generalforsamlingen (GF) blev afholdt, af praktiske årsager, på trods af manglende rettidig indkaldelse iht. det varsel, der står i vedtægterne, som er 14 dage. GF blev dog varslet i program for årsmødet og som det står i vedtægterne afholdes ordinære GF ifm. årsmødet. Dagsordenen til GF var klar til udlevering ved årsmødets start, og der blev gjort opmærksom på, at den ikke tidligere var fremsendt.*

*Dette provisoriske referat fra GF vil blive fremsendt til DSKOF`s medlemmer. Hvis der kommer blot én indvending imod fremgangsmåden vil der blive indkaldt til ekstraordinær generalforsamling.*

Ad 1. Bestyrelsen foreslår Lars Rasch. Lars Rasch blev valgt.

Ad 2. Nuværende formand Randi Abrahamsen var ikke tilstede ved generalforsamlingen. Karina Bendixen læste Randi Abrahamsens formandsberetning vedr. årets gang op på hendes vegne efter aftale med samme.

Ad 3. Kasserer Susanne Rames fremlagde regnskabet for 2016. Regnskabet var forinden godkendt af revisorerne. Selskabets økonomi er god, endnu et år med overskud. Revisorerne påpegede det uhensigtsmæssige i en for stor kassebeholdning, idet dette ikke er foreningens formål. Diskussion på generalforsamlingen om hvad vi i medlemmernes bedste interesse kan tilbyde, således vi får vores indestående reduceret. Flere ideer blev diskuteret. Bestyrelsen beslutter en model således så der fortsat er en sund økonomi i foreningen.

Regnskabet blev godkendt af generalforsamlingen.

Ad 4. Bestyrelsen foreslog uændret kontingent på kr. 350,- for ordinære medlemmer og kr. 50,- for studiemedlemmer. Uændret kontingent blev vedtaget.

Ad 5. Der var ingen indkomne forslag til bestyrelsen.

Ad 6. Følgende bestyrelsesmedlemmer var på valg:

 Randi Abrahamsen ønskede ikke genvalg og udtrådte af bestyrelsen.

 Susanne Rames udtrådte af bestyrelsen på grund af 6-års reglen.

 Per Stylvig genopstillede som ordinært bestyrelsesmedlem og blev valgt.

 Karina H. Bendixen genopstillede som ordinært bestyrelsesmedlem og blev valgt.

 Lone Nyhuus var på valg som suppleant, genopstillede som ordinært bestyrelsesmedlem og

 blev valgt.

 Peter Svensson (in absentia), Århus Tandlægeskole og Karolinska Instituttet var foreslået

 som ordinært bestyrelsesmedlem og blev valgt.

 Gunver Madsen, Århus Tandlægeskole og praksis var foreslået som ordinært bestyrelsesmedlem og blev valgt.

 Følgende bestyrelsesmedlemmer var ikke på valg:

 Dorthe Rasmussen, Peter Ballentin, Katharina A. Petersen, Karin Fejerskov.

Ad 7. Karina H. Bendixen opstillede som formand og blev valgt.

Ad 8. Suppleanter:

 Susanne Rames udtrådte af bestyrelsen på grund af 6-års reglen, genopstillede som suppleant og blev valgt.

 Lene Baad-Hansen var ikke på valg som suppleant.

Ad 9. Valg af revisorer:

 Thor Troest og Niels Max Thorsen erklærede sig villige til endnu en gang at fungere som foreningens revisorer i 2017 og blev valgt.

Ad 10. Dato: 26. januar 2018. Følgende emne blev besluttet at arbejde videre med: ”Fokus på muskler” som en opfølgning på 2017-emnet. Afstemning om at ændre årskurset til et 2-dages møde som tidligere diskuteret blev nedstemt.

Ad 11. Evt.

 Peter Ballentins og Lone Nyhuus er webmasters og arbejder på DSKOF`s nye hjemmeside.

 Katharina Axtmann Petersen overtager kassererposten efter Susanne Rames.

 Det blev besluttet at forsøge at afholde et ekstra møde/kursusdag i 2017 uden beregning for eksisterende medlemmer.

På bestyrelsens vegne,

Karina Haugaard Bendixen